СТАТУТ
на наградата „Професор Александър Фол“ за проучване и популяризиране на Тракийското културно наследство на територията на Община Казанлък, приет с Решение № 822/28.11.2013 г., 
изм. с Решение № 242/28.07.2016 г.  на Общински съвет - Казанлък
Цел
Чл. 1. (Изм. с Решение № 242/28.07.2016 г.) Наградата се присъжда за принос в проучването и изследването на тракийската култура 
Общи положения:
Чл. 2. Наградата се присъжда ежегодно при провеждане на археологическа конференция „Проблеми и изследвания на Тракийската култура" в рамките на Дните на Тракийската култура.
Чл. 3. Наградата е предметна (статуетка), съпроводена от парична награда в размер до 500 лв.

Чл. 4. Средствата се осигуряват от бюджета на Исторически музей „Искра", град Казанлък.
Чл. 5. Наградата се връчва от Кмета на Община Казанлък на Тържествена церемония. 

Критерии за номиниране
Чл. 6. Наградата се присъжда на учен, отговарящ на следните условия:
6.1. (Изм. с Решение № 242/28.07.2016 г.) Да е проучвал паметници свързани с Тракийската култура от периода III хил. пр. Xр – IV в. сл. Хр. 
6.2. (Изм. с Решение № 242/28.07.2016 г.) Да е допринесъл за популяризирането на Тракийската култура чрез свои научни публикации и обществени изяви.
Процедура за номиниране:
Чл. 7. Кандидатурите се предлагат от петчленна комисия. |
Чл. 8. Предложените кандидатури се разглеждат на заседание на петчленната комисия, назначена от Кмета на Община Казанлък в следния състав:
Председател: Директорът на Исторически музей „Искра” – Казанлък

Членове:

1. Началникът на Отдел „Култура и туризъм” – Община Казанлък.
2. Председателят на ПК по култура, информационни средства и вероизповедания към Общински съвет – Казанлък.
3. Уредникът на Отдел „Археология – античност” към Исторически музей „Искра”  - Казанлък

4. Уредникът към Исторически музей „Искра” – Казанлък.

Статут на наградата „Професор Александър Фол“ 
за проучване и популяризиране на Тракийското културно наследство 
на територията на Община Казанлък, 
приет с Решение № 822/28.11.2013 г., изм. с Решение № 242/28.07.2016 г. 

